1911年10月5號，廣州舉辦廣九鐵路華段開幕禮，到場英方代表有助理輔政司金文泰同港督盧吉爵士，清廷代表有兩廣總督張鳴岐同郵傳部左侍郎李經方，呢日係廣州第二條鐵路——中英合辦嘅廣九鐵路全線建成通車，鐵路線喺大沙頭設終點站，命名廣九車站，又稱大沙頭火車站，設計方係沙面出名嘅治平洋行（Purnell&Paget）由澳洲嘅帕內（Arthur Purnell）同美國嘅伯捷（Charles Souders Paget）二人合夥創辦。